Tomáš Marcinko

Tomáš Marcinko (* 11. apríl 1988, Poprad) je slovenský hokejový útočník, syn Miroslava Marcinka.

Klubový hokej
Marcinko je odchovancom košického hokeja. V roku 2005 si ho v CHL Import Drafte z 55. miesta vybral klub Barrie Colts a v roku 2006 ho draftoval v štvrtom kole z celkového 115. miesta klub NHL – New York Islanders. Pred súťažným ročníkom 2006/2007 odišiel do zámoria, kde dva roky pôsobil v juniorskej OHL v klube Barrie Colts. V ročníku 2007/08 bol kapitánom mužstva a v 57 zápasoch strelil 23 gólov a pridal 29 asistencií. V apríli 2008 podpísal s New Yorkom Islanders dvojcestnú trojročnú zmluvu. Následne odohral štyri sezóny vo farmárskom klube AHL Bridgeport Sound Tigers. Po tom, ako sa nepresadil v prvom tíme sa pred sezónou 2012/2013 rozhodol pre návrat do Európy. V septembri 2012 absolvoval skúšku vo švédskom klube Modo Hockey, no po štyroch dueloch so ziskom jednej asistencie sa vedenie švédskeho tímu rozhodlo neponúknuť mu zmluvu. Po neúspechu vo Švédsku podpísal zmluvu do konca sezóny s extraligovým tímom HC Košice. V Košiciach pôsobil aj v sezóne 2013/2014, kedy získal titul v slovenskej extralige. Pred sezónou  2014/2015 podpísal ročný kontrakt s tímom z českej hokejovej extraligy HC ČSOB Pojišťovna Pardubice následne sa s klubom dohodol na predĺžení zmluvy o ďalší rok. Sezónu 2016/2017 odohral v drese nováčika Kontinentálnej hokejovej ligy v čínskom Kunlun Peking.

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 2004/05 HC Košice SE 6 0 0 0 0 - - - - - 2005/06 HC Košice SE 18 2 0 2 2 - - - - - 2006/07 Barrie Colts OHL 56 19 21 40 56 8 0 1 1 8 2007/08 Barrie Colts OHL 48 19 26 45 54 9 4 3 7 14 2008/09 Bridgeport Sound Tigers AHL 58 4 7 11 30 4 0 0 0 0 2009/10 Bridgeport Sound Tigers AHL 54 4 2 6 27 5 0 1 1 2 2010/11 Bridgeport Sound Tigers AHL 66 4 7 11 56 - - - - - 2011/12 Bridgeport Sound Tigers AHL 65 8 13 21 78 2 0 0 0 0 2012/13 Modo Hockey SEL 4 0 1 1 2 - - - - -  HC Košice SE  . . . . . . . . . . . .

Reprezentácia
Slovensko reprezentoval na MS 20 v rokoch 2007 a 2008. Tréner reprezentácie Vladimír Vújtek ho nominoval na ZOH 2014 v Soči a taktiež aj na IIHF 2014.

 Referencie 

 Iné projekty 

Externé odkazy


Kategória:Slovenskí hokejisti
Kategória:Slovenskí hokejoví útočníci
Kategória:Hráči HC Košice
Kategória:Osobnosti z Popradu
Kategória:Slovenskí olympionici
Kategória:Hráči Modo Hockey
Kategória:Hráči Bridgeport Sound Tigers
Kategória:Hráči HK Poprad
Kategória:Hráči HKM Humenné
Kategória:Hráči HC Pardubice
Kategória:Hráči HC Třinec
Kategória:Účastníci MS v hokeji 2014
Kategória:Účastníci MS v hokeji 2016
Kategória:Účastníci MS v hokeji 2018